Държавен вестник, бр. 74, 2024 г., стр. 9

БРОЙ  74	
Д Ъ Р Ж А В Е Н  В Е С Т Н И К 	
СТР.  9  
Чл. 44. (1) Секретариатът на Националния 
съвет извършва проверки на място на обек­
тите, предоставящи специализирани услуги 
и програми за защита, които могат да бъдат 
периодични и извънредни.
(2) Проверките на място включват проверки 
на физическите условия, разговори с ползва­
тели на услугите, разговори с партниращите 
институции, които участват във взаимодейст­
вието и предоставянето на специализираните 
услуги и програми за защита от домашното 
насилие, и преглед на документацията на 
място.
Чл. 45. Проверките по чл. 44 приключват 
със съставяне на доклад на проверяващия, кой­
то съдържа констатации, изводи и препоръки. 
В случай на констатиране на нарушения по 
изпълнението на договора с доклада се прави 
предложение за налагане на предвидената в 
договора санкция. Проверяващият служител 
предава доклада на министър-председателя 
или на упълномощеното от него длъжностно 
лице в тридневен срок от неговото изготвяне.
Чл. 46. В седемдневен срок от получаването 
на доклада по чл. 45 министър-председателят 
или упълномощено от него длъжностно лице 
предприема действия по реализиране на до­
говорната отговорност.
Чл. 47. (1) Юридическите лица, предоста­
вящи специализирани услуги и програми, са 
задължени да водят подробна документация 
за предоставените услуги и резултатите от 
програмите.
(2) Лицата по ал. 1, изпълняващи дейнос­
ти или проекти по превенция и защита от 
домашно насилие, са задължени да предста­
вят на Секретариата на Националния съвет 
тримесечни отчети за изпълнените от тях 
дейности, включително финансова отчетност, 
информация за броя на обслужените лица, 
видовете предоставени услуги и резултатите 
от програмите.
Чл. 48. (1) Секретариатът на Националния 
съвет осъществява мониторинг на изпълнение­
то на наложените мерки и поддържа списък 
в електронна форма на всички установени 
договорни нарушения и наложени санкции и 
мерки. Списъкът се публикува и се поддържа 
в актуален вид на интернет страницата на 
Националния съвет.
(2) Юридическите лица представят на Сек­
ретариата на Националния съвет доклади за 
изпълнението на наложените им препоръки 
и мерки в срокове, определени от Национал­
ния съвет.
Чл. 49. (1) Националният съвет до 28 фев­
руари одобрява годишен доклад за резултатите 
от контролната дейност за предходната година, 
който включва:
1. обобщение на установените нарушения;
2. наложените санкции и мерки и резул­
татите от тяхното изпълнение;
3. препоръки за подобряване на контрол­
ната дейност.
(2) Секретариатът изготвя междинен док­
лад по ал. 1 за първото шестмесечие на 
предходната година, който се представя на 
председателя на Националния съвет.
Чл. 50. Юридическите лица, които пре­
доставят специализирани услуги и програми 
по чл. 28, ал. 1, т. 1 – 3 и чл. 29, поддържат 
и изпращат в Националната информационна 
система за превенция и защита от домаш­
ното насилие актуална информация за вида 
услуги, които могат да ползват пострадалите 
лица и извършителите на домашно насилие, 
и поддържат актуална база данни със:
1. името, постоянния и настоящия адрес, 
телефонния номер и семейното положение на 
лицето, което ползва услугата или програмата, 
или на настойника, попечителя или близък 
роднина на лицето;
2. вида на програмата и основанието за 
включване на лицето в нея;
3. дата на приемане и на напускане на 
програмата, както и график на посещенията.
Г л а в а  п е т а
ИНФОРМАЦИЯ, ПОДЛЕЖАЩА НА ВПИС­
ВАНЕ В НАЦИОНАЛНАТА ИНФОРМА­
ЦИОННА СИСТЕМА ЗА ПРЕВЕНЦИЯ И 
ЗАЩИТА ОТ ДОМАШНОТО НАСИЛИЕ, РЕД 
ЗА СЪБИРАНЕТО И ПРЕДОСТАВЯНЕТО Є, 
ОРГАНИЗАЦИЯ И ФУНКЦИОНИРАНЕ НА 
СИСТЕМАТА И НИВО НА ДОСТЪП
Чл. 51. (1) Националният съвет чрез АМС 
създава и поддържа НИСПЗДН.
(2) Националната информационна система 
за превенция и защита от домашното наси­
лие се състои от функционални и системни 
модули, интеграции и бази данни.
(3) Секретариатът на Националния съвет 
организира поддържането на системата по 
ал. 2 в актуално състояние.
Чл. 52. Целите на НИСПЗДН са:
1. централизирано събиране, управление, 
съхраняване и обмен на информация за слу­
чаите на домашно насилие на територията 
на Република България и по отношение на 
български граждани в чужбина;
2. осигуряване на достъп до актуална и 
точна информация за органите и институ­
циите, ангажирани с превенцията и защитата 
от домашно насилие;
3. подобряване на координацията между 
институциите и организациите, работещи в 
областта на домашното насилие;
4. изготвяне на анализи за формиране на 
държавната политика в областта на превен­
цията и защитата от домашното насилие.
Чл. 53. Националната информационна 
система за превенция и защита от домаш­
ното насилие функционира при спазване на 
следните принципи: